recursal/SuperWikiNEXT-32B huggingface dataset:
Kart over gamle te-og-hest-ruten (700–1960)
**Den gamle teruten** («te-(og)-hest-gamle-ruten», forenklet kinesisk: 茶马古道, tradisjonell kinesisk: 茶馬古道), også kalt «Den sørlige silkeveien», var et nettverk av veier og stier for karavaner av muldyr gjennom fjellene i provinsen Yunnan sørvest i Kina. Den omtales også som **Den sørlige silkeveien**. 

Handelsveien var utviklet omkring 1000, og knyttes til teen ettersom Yunnan var den eldste og viktigste tedyrkende regionen i Asia, og eksporterte sine produkter til India via Burma, til Tibet, og til det sentrale Kina via provinsen Sichuan. I tillegg til te brakte muldyrskaravanene med seg salt.

Det antas at det var særlig te av den typen som nå kalles Pu'er-te som det ble handlet med.

Eksterne lenker
---------------

* Silk Road Foundation – Artikkel om den gamle teruten av Yang Fuquan, leder for Yunnan akademi for sosialvitenskapene
* Documentary: Insight on Asia – Asian Corridor in Heaven Arkivert 5. mars 2012 hos Wayback Machine. – Av KBS (TV-program)

|  |  |
| --- | --- |
| Oppslagsverk/autoritetsdata | VIAF **·** NKC
 |
Brouwerij Het Anker Foto: M.M.Minderhoud 
Gouden Carolus Tripel og Cuvée van de Keizer Rood (2009)
**Brouwerij Het Anker** er et flamsk bryggeri i Mechelen og ble opprinnelig grunnlagt av beginere i 1471. I 1872 ble bryggeriet kjøpt av Louis Van Breedam og fikk firmanavnet *Boonaerts & Van Breedam*, og i 1904 ble navnet endret til *Het Anker* («Ankeret»). I 1912 ble det bygget et malteri som forsynte både Het Anker og andre bryggerier.

Etter dramatiske år med to verdenskriger ble sortimentet utvidet i etterkrigstiden. Fra 1960 brygget man *Keizersbier* (keiserøl) under navnet *Gouden Carolus*,[] med navn etter keiser Karl V, som vokste opp i Mechelen.

På 1990-tallet ble det investert i produksjonsanlegg for å oppnå høyere og mer stabil kvalitet, og man samarbeidet en periode med bryggeriene Riva og John Martin. Det ble åpnet *brasserie* og hotell, og i 2010 begynte man å produsere maltwhisky destillert av Gouden Carolus Tripel.

Selskapets *Lucifer*-øl (som opprinnelig ble brygget av Liefmans og så kjøpt opp av Duvel Moortgat) ble rangert som nr. 6 i en test av belgiske øltyper i 2010 i *New York Times*. Het Anker brygger også Dentergems Wit, et hveteøl som tidligere ble brygget av Liefmans.

Blant spesialitetene ellers er *Cuvée van de Keizer*, som brygges en gang i året i anledning fødselsdagen til Karl V og finnes som strong pale ale (*rødt*) og dark ale (*blått*).

Referanser
----------

1. ↑  «Met dank aan de keizer». Het Nieuwsblad. 21. mai 2010. Besøkt 25. juli 2013.
2. ↑  «Brouwerij Het Anker verwacht Schotse ketels voor eerste traditionele whisky». Het Laatste Nieuws. 13. november 2009. Besøkt 25. juli 2013.
3. ↑  «Het Anker brengt Lucifer-bier opnieuw op de markt». Het Laatste Nieuws. 27. januar 2009. Besøkt 25. juli 2013.
4. ↑  «A Delicious Free-for-All». New York Times. 24. februar 2010. Besøkt 25. juli 2013.
5. ↑  «Het Anker geeft Dentergems Wit nieuw leven». Zita.be. 14. april 2011. Besøkt 25. juli 2013.
6. ↑  «Cuvée Van De Keizer Rood (Red) - Brouwerij Het Anker». Beer Advocate. Besøkt 25. juli 2013.
7. ↑  «Cuvée Van De Keizer Blauw (Blue) - Brouwerij Het Anker». Beer Advocate. Besøkt 25. juli 2013.

Eksterne lenker
---------------

* Offisielt nettsted Rediger på Wikidata

* (en) Het Anker (brewery) – kategori av bilder, video eller lyd på Commons Rediger på Wikidata
* (en) Vurderinger på Ratebeer.com
* (en) Vurderinger på Beeradvocate.com
**«Den gamle grønne prammen»** er en sang med den norske humortrioen Prima Vera, opprinnelig utgitt 3. desember 1979 på musikkalbumet *Salmer og sanger vi gjerne hiver*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Ettersom John Henry Mathisen (faren til Tom Mathisen) hadde hjulpet Prima Vera med trekkspill på sangen «Det er Norge som er bra» på platen *Brakara*, lot de ham få bidra med en egen sang på *Salmer og sanger vi gjerne hiver*. Han kom med «Den gamle grønne prammen» som han påsto han hadde laget selv. Herodes Falsk fant ut at det ikke stemte.

Opprinnelig er sangen en svensk vals med tittelen «I vårt lilla rum med kokvrå».  Melodien ble skrevet av Nils-Georg (pseudonym for Nils Perne og Georg Eliasson) og teksten av Torbern Cassel. Den ble spilt inn på plate av Dragspelskvartetten Karlssons blå gossar med refrengsang av Nils Ericson (1931). Zetterstrøm & Kristoffersen skrev en norsk tekst med tittelen «Den gamle grønne prammen». Zetterstrøm & Kristoffersen med kvintett spilte den inn i Oslo 19. august 1931. Den ble utgitt på 78-platene His Master's Voice X 3875 og His Master's Voice A.L. 2093.

Teksten handler om en pram som tekstens jeg pusser opp og bruker til hyggelige stunder. John Henry (med kallenavnet Joku Fahr) spiller trekkspill, og har med seg blant annet sønnen Tom på allsang (muligens er Jahn Teigen med også). Ellers består instrumenteringen av akustisk gitar og bass.

«Den gamle grønne prammen» ble i september 2000 gitt ut på *Rest of the best vol 2,5*.

Joku Fahr og Prima Vera fremførte «Den gamle grønne prammen» for NRK i programmet *Det er Norge som er bra!* (sendt 12. januar 1980). Ved siden av Fahr på vokal/trekkspill, trakterte Teigen elektrisk gitar og Mathisen bass. Fahr/Teigen/Mathisen/Falsk var alle forkledd som sheik, mens Erling Bonde og Turid Backer satt i bakgrunnen med hver sine politiuniformer. Programmet *Det er Norge som er bra!* ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.

Referanser
----------

1. ↑  *Absolute Prima Vera* – cover informasjon
2. ↑  Falsk, Herodes (2005): *De gærne har det godt*. Oslo: Gyldendal Norsk Forlag AS ISBN 978-82-05-33463-2; kapittel «Joku Fahr – Popidol»
3. ↑  Svensk Mediadatabas
4. ↑  VG – 12. januar 1980 side 54/55
5. ↑  NRK Nett TV: Komiprisen 2014 Spesial: Det er Norge som er bra!
Acres flagg
**Acres flagg** er skrådelt i gult over grønt og har en rød stjerne i øvre hjørne ved stangen. Flagget ble vedtatt 15. mars 1921, da som territoriet Acres flagg, og ble igjen vedtatt som delstatens Acres flagg 1. mars 1963, året etter at Acre fikk status som medlem av føderasjonen.

Flagget er i fargene til Brasils flagg. Den røde stjernen står som minne over de som arbeidet for Acres tilslutningen til Brasil. Gult står for fred, mens grønt står for håp.

Flaggets historie går tilbake til tiden da Acre tilhørte Bolivia. I 1899-1900 tok en ekspedisjonsstyrke under ledelse av Luiz Galvez Rodrigues de Arias kontroll over området og heiste et flagg i Brasils farger, skrådelt grønt over gult og med en rød frihetsstjerne. Dette var flagget som fra 15. juli 1899 ble benyttet for Republikken Acre. Stjernen sto da som et symbol for republikkens selvstendighet. Denne ble kortvarig, men i 1902 ble det samme flagget igjen heist da området på nytt ble erklært selvstendig. Etter et års tid måtte flagget vike for Brasils. Området ble innlemmet i Brasil som territorium 25. februar 1904.

Litteratur
----------

* Arthur Luponi: "The Flags of the States of Brazil: Acre", *The Flag Bulletin*, bd, 9, nr. 1, 1970

Eksterne lenker
---------------

* Acre (Brazil) fra FOTW
**Vincenzo Luvineri** bedre kjent som **Vinnie Paz** (også kjent som **Ikon the Verbal Hologram**) (født 19. august 1977) er en italiensk-amerikansk rapper. Vinnie Paz utgjør en halvdel av rapgruppen **Jedi Mind Tricks**, sammen med produsent **Stoupe** (**Stoupe the enemy of mankind**). Vinnie Paz er i tillegg frontfigur i hiphop-kollektivet **Army of the Pharaohs**.

Biografi
--------

Etter først å ha rappet under navner Ikon the Verbal Hologram, endret han senere navnet sitt til Vinnie Paz, inspirert av bokseren Vinny Pazienza. Etter å ha blitt introdusert for Stoupe av en felles bekjent, begynte duoen å spille inn låter i Stoupes kjeller under navnet Jedi Mind Tricks. Vinnie Paz har helt fra starten vært kjent for sin aggressive rapstil, gjennomførte tekster og sin kraftige stemme. Vinnie vokste opp i katolsk familie, men er nå muslim, noe mye av hans nyere musikk kan henvises til. I tillegg til rap, er han en ivrig heavy metal-fan.

### Army of the Pharaohs

Vinnie Paz stiftet i 1998 kollektivet Army of the Pharaohs sammen med Apathy, Celph Titled, Chief Kamachi, 7L & Esoteric, Planetary & Crypt the Warchild (Outerspace), King Syze, Faez One, Jus Allah, Doap Nixon, Reef the Lost Cauze, Demoz, Block Mccloud og Des Devious.

Diskografi
----------

### Solo-album

* *Season of the Assassin* (2010)
* *God of the Serengeti* (2012)
* *Carry on Tradition*

### Samarbeidsprosjekter

* *Heavy Metal Kings* (2011)

### Mixtapes og EP

* *The Sound and the Fury* (2006)
* *Before the Assassin* (2010)
* *Prayer for The Assassin* (2010)
* *Fires of the Judas Blood* (2011)
* *Carry on tradition* (2013)

Eksterne lenker
---------------

* Offisielt nettsted Rediger på Wikidata

* (en) Vinnie Paz – kategori av bilder, video eller lyd på Commons Rediger på Wikidata

* (en) Vinnie Paz – galleri av bilder, video eller lyd på Commons Rediger på Wikidata
* (en) Vinnie Paz på Internet Movie Database Rediger på Wikidata
* (en) Vinnie Paz på Discogs Rediger på Wikidata

* (en) Vinnie Paz på MusicBrainz Rediger på Wikidata

* (en) Vinnie Paz på Songkick Rediger på Wikidata

* (en) Vinnie Paz på Last.fm Rediger på Wikidata

* (en) Vinnie Paz på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** MusicBrainz **·** Discogs **·** AllMusic
 |

1. ↑   *Montreux Jazz Festival Database*, Wikidata Q99181182
***Hudson Hawk*** er en film fra 1991, regissert av Michael Lehmann. Bruce Willis har tittelrollen og var også medforfatter til manuset. 

Filmen er en spillefilm som bruker «slapstickhumor» fra tegnefilmer, samt lydeffekter som forsterker filmens surrealistiske humor. Filmens handling kombinerer materialer basert på konspirasjonsteorier, hemmelige organisasjoner og historiske mysterier, så vel som merkelig teknologi.

Et gjentakende element gjennom filmen er når Hudson og hans partner Tommy «Five-Tone» (Danny Aiello) synger sanger samtidig, men hver for seg, for å ta tiden på, og synkronisere, sine bedrifter. Willis og Aiellos duett av Bing Crosbys *Swinging On a Star* og Paul Ankas *Side by Side* er med på filmens soundtrack.

Selv om det var flere stjerner med i filmen, fikk den generelt negative kritikker og feilet stort i billettsalget. Filmen fikk Razziepriser for verste regi, verste manus og verste film i 1992.

Handling
--------

Historien begynner med at Eddie «Hudson Hawk» Hawkins (Willis), en mestertyv og seifoppbryter forsøker å feier sin første dag med prøveløslatelse fra fengsel med en cappuccino. Før han får cappuccinoen sin, blir han utpresset av diverse instanser, blant dem hans egen tilsynsfører, en liten mafiafamilie fra Newark og CIA til å gjøre flere farlige kunsttyverier. Igjennom hele filmen forsøker Hudson å nyte en cappuccino, men han blir avbrutt hver eneste gang.

Skuespillere
------------

* Bruce Willis som Eddie Hawkins / Hudson Hawk.
* Danny Aiello som Tommy "Five-Tone" Messina
* Andie MacDowell som Anna Baragli
* James Coburn som George Kaplan
* Richard E. Grant som Darwin Mayflower
* Sandra Bernhard som Minerva Mayflower
* Donald Burton som Alfred
* Andrew Bryniarski som Butterfinger
* David Caruso som Kit Kat
* Lorraine Toussaint som Almond Joy
* Don Harvey som Snickers
* Doug Martin som Igg
* Steven M. Martin som Ook
* Leonardo Cimino som The Cardinal
* Frank Stallone som Cesar Mario

Eksterne lenker
---------------

* (en) *Hudson Hawk* på Internet Movie Database Rediger på Wikidata

* (no) *Hudson Hawk* hos Filmfront Rediger på Wikidata

* (sv) *Hudson Hawk* i Svensk Filmdatabas Rediger på Wikidata

* (da) *Hudson Hawk* i Danmark Nationale Filminstitut Rediger på Wikidata

* (en) *Hudson Hawk* på AllMovie Rediger på Wikidata

* (fr) *Hudson Hawk* på Allociné Rediger på Wikidata

* (nl) *Hudson Hawk* på MovieMeter Rediger på Wikidata

* (en) *Hudson Hawk* på Turner Classic Movies Rediger på Wikidata

* (en) *Hudson Hawk* på American Film Institute Rediger på Wikidata

* (en) *Hudson Hawk* på Rotten Tomatoes Rediger på Wikidata

  

Portal: Litteratur
**Vinod Khosla** (født 28. januar 1955 i Pune, India) er en indisk-amerikansk dataingeniør, venturekapitalist og filantrop. Khosla var en av stifterne av Sun Microsystems, ble hovedpartner i investeringsfirmaet Kleiner, Perkins, Caufield & Byers i 1986 og er generelt en innflytelsesrik person i Silicon Valley.

Utdannelse
----------

Khosla leste om grunnleggelsen av Intel i magasinet *Electronic Engineering Times* da han var fjorten år og det inspirerte ham til å utdanne seg innenfor teknologi. Khosla mottok flere akademiske grader i Delhi, India (bachelor i teknologi innenfor elektronisk ingeniørvitenskap), Carnegie Mellon University (master i biomedisinsk ingeniørvitenskap), og Stanford Graduate School of Business (MBA).

Khosla Ventures
---------------

I 2004 dannet Khosla sitt eget firma, Khosla Ventures.

Khosla Ventures er et investeringsselskap som fokuserer på selskap i et tidlig utviklingsstadium innenfor områdene Internett, data, mobiltelefoni, silisiumteknologi, og miljøvennlig teknologi. Med miljøvennlig teknologi har firmaet investert i bioraffineri for energi og bioplastikk, solenergi, batteri og andre miljøvennlige teknologier. Khosla Ventures er lokalisert i Menlo Park, California.

Referanser
----------

1. ↑  Cadelago, Chris (24. august 2008): «Wikimedia pegs future on education, not profit». San Francisco Chronicle.

Eksterne lenker
---------------

* Om Vinod Khosla (engelsk)

|  |  |
| --- | --- |
| Oppslagsverk/autoritetsdata | Prabook
 |
***Mama*** (originaltittel: *Мама*) er en russisk film fra 1999, regissert av Denis Jevstignejev.

Handling
--------

Polina, mor til seks barn, blir stående helt alene etter å ha mistet ektemannen sin etter at han ble fengslet for å ha stjålet kull. Han ble deretter drept når han forsøkte å flykte. For å få endene til å møtes, forsøker Polina å grunnlegge et musikalsk ensemble. Men snart innser hun imidlertid at barna hennes burde få en mye bedre skjebne enn det livet de lever nå, og hun tar en desperat beslutning om å komme seg ut av Sovjetunionen ved å kapre et fly.

Men denne planen mislykkes, og femten år senere blir Polina endelig løslatt fra fengsel. Men i mellomtiden har barna hennes blitt spredt over hele landet. Hennes eldste sønn, Leonid, er fremdeles innlagt ved et psykiatrisk sykehus, etter å ha utgitt seg for å være psykisk syk i 15 år for å unngå straffeforfølgelse etter å ha forsøkt å kapre flyet de skulle reise med. Polina forsøker deretter å samle alle barna sine igjen, og få sin eldste sønn ut fra sykehuset.

Skuespillere
------------

* Nonna Mordjukova som Polina
* Jelena Panova
* Oleg Mensjikov som Leonid
* Vladimir Masjkov som Nikolaj
* Jevgenij Mironov som Pavel

Referanser
----------

1. ↑  Мама (1999)
2. ↑  Народная казачка: 95 лет со дня рождения народной артистки СССР Нонны Мордюковой

Eksterne lenker
---------------

* (en) *Mama* på Internet Movie Database Rediger på Wikidata

* (en) *Mama* på AllMovie Rediger på Wikidata
***Sahara*** er et amerikansk krigsdrama satt til ørkenen i Libya under den andre verdenskrig.

Produksjonen av filmen begynte 28. januar 1943 og ble avlsuttet 17. april samme år. Filmen ble tatt opp utelukkende i Imperial Valley i California, hvor man hadde fått kjørt inn sand og bygget opp fortet som står sentralt i handlingen.

Hovedrollen innehas av Humphrey Bogart, som spiller stridsvognkommandøren sersjant Joe Gunn. En av de andre «hovedrollene» i filmen innehas av en stridsvogn av typen M3 Lee ved navn «Lulubelle» som Bogart måtte lære seg å kjøre under innspillingen av filmen.

Handling
--------

Mannskapet på Lulu Belle en M3 Grant/Lee i det britiske militæret som blir befalt av sersjant Joe Gunn. De blir skilt fra sin enhet under en tilbaketrekning. På vei sørover over en ørken i Libya for å slutte seg til resten av enheten deres, kommer Gunn og mannskapet hans over et bombet feltsykehus. De møter en britisk lege, kaptein Halliday, fire Commonwealth-soldater og den franske korporal Leroux. Halliday, den eneste offiseren, gir kommandoen til den mer erfarne Gunn.

Senere kommer de over Tambul, en offiser fra Sudan, og hans italienske fange, Giuseppe. Tambul leder dem til en brønn i Hassan Barani. Luftwaffe-pilot og kaptein von Schletow skyter mor tanken og sårer Clarkson, en av de britiske soldatene, alvorlig. Men det tyske jagerflyet blir skutt ned, og von Schletow blir tatt til fange. Når de ankommer Hassan Barani, oppdager de at brønnen er tørr, og Clarkson dør av skadene. Tambul guider dem til en annen brønn, men den har nesten ikke noe vann igjen. De oppdager to tyske speidere, og får vite om en tysk bataljon som også er desperat etter vann. Den tyske bataljonen blir ledet av major von Falken, som blir drept i en skuddveksling. Tyskerne begynner det som ser ut til å være et siste angrep.

Skuespillere
------------

* Humphrey Bogart som Sergeant Joe Gunn
* Dan Duryea som Jimmy Doyle
* Bruce Bennett som Hoyt
* Richard Nugent som kaptein Jason Halliday.
* Lloyd Bridges som Fred Clarkson
* Patrick O'Moore som Osmond "Ozzie" Bates
* Guy Kingsford som Peter Stegman.
* Carl Harbord som Marty Williams
* Louis T. Mercier som korporal Jean "Frenchie" Leroux. En fransk soldat.
* Rex Ingram som Tambul. En soldat fra Sudan.
* J. Carrol Naish som Giuseppe
* Kurt Kreuger som en tysk kaptein von Schletow.
* John Wengraf som Major von Falken.

Eksterne lenker
---------------

* (en) *Sahara* på Internet Movie Database Rediger på Wikidata

* (sv) *Sahara* i Svensk Filmdatabas Rediger på Wikidata

* (en) *Sahara* på AllMovie Rediger på Wikidata

* (fr) *Sahara* på Allociné Rediger på Wikidata

* (nl) *Sahara* på MovieMeter Rediger på Wikidata

* (en) *Sahara* på Turner Classic Movies Rediger på Wikidata

* (en) *Sahara* på American Film Institute Rediger på Wikidata

* (en) *Sahara* på Rotten Tomatoes Rediger på Wikidata

  



|  |  |
| --- | --- |
| Oppslagsverk/autoritetsdata | Encyclopædia Britannica
 |
**Hudsonfjellene** (engelsk: *Hudson Mountains*), også kjent som **Noville Mountains**, er en stor gruppe av spredte satellittkjegler som danner vulkanske nunataker like over den antarktiske innlandsisen i det vestlige Ellsworth Land. De ligger like øst for Cranton Bay og Pine Island Bay ved østenden av Amundsenhavet og grenser i nord til Cosgrove isbrem og i sør til Pine Island-breen. Fjellkjeden går generelt i øst-vest-retning og er omtrent 110 km lang.

Fjellene ble oppdaget av medlemmer av United States Antarctic Service (USAS) på en rekke flyturer fra USS «Bear» i februar 1940, og ytterligere skissert fra flyfoto tatt under Operasjon Highjump i regi av United States Navy (USN) i desember 1946. Fjellkjeden ble i sin helhet kartlagt av United States Geological Survey (USGS) fra flyfoto tatt av USN i 1966. De fikk sitt navn av Advisory Committee on Antarctic Names (US-ACAN) i 1952 etter kaptein William L. Hudson, kaptein på sjaluppen «Peacock» under United States Exploring Expedition (USEE, 1838-42). «Flying Fish», et annet skip som var under ledelse av løytnant Walker, seilte sammen med «Peacock» langs kanten av pakkisen nord for dette området i flere dager mot slutten av mars 1839.

Fjellene har opplevd lite erosjon, og det ble observert damp fra dem i 1974. Det kom også ubekreftede rapporter om et utbrudd som hadde blitt oppdaget av satellitter i 1985. Hudsonfjellene kan derfor være aktive vulkaner. 

I januar 2008 publiserte tidsskriftet *Nature Geoscience* en rapport utarbeidet av forskere fra British Antarctic Survey (BAS) under ledelse av Hugh Corr og David Vaughan. I den ble det slått fast, ut fra analyse av radarbilder tatt fra luften, at for 2 200 år siden hadde en vulkan hatt et subglasialt utbrudd under det antarktiske isdekket. Dette utbruddet blir beskrevet av BAS-forfatterne som det største i Antarktis de siste 10 000 årene, og avsetninger av vulkansk aske fra utbruddet ble funnet på isoverflaten under Hudsonfjellene, i nærheten av Pine Island-breen.

Se også
-------

* Liste over vulkaner i Antarktis

Referanser
----------

1. 1 2   **(engelsk)**. Smithsonian Institution. Besøkt 29. april 2015.  Manglende eller tom `|tittel=` (hjelp); `|artikkel=` ignorert (hjelp)
2. 1 2  «Hudson Mountains». *Geographic Names Information System* **(engelsk)**. U.S. Geological Survey. Besøkt 29. april 2015.
3. ↑  John Stewart (2011). *Antarctica: An Encyclopedia*. 1 (2 utg.). McFarland. s. 764. ISBN 978-0786435906.
4. ↑  Black, Richard (20. januar 2008). «Ancient Antarctic eruption noted». *BBC News* **(engelsk)**. Besøkt 29. april 2015.

Litteratur
----------

* LeMasurier, W. E. (1990). *Volcanoes of the Antarctic Plate and Southern Oceans*. American Geophysical Union. s. 512. ISBN 0-87590-172-7.

Eksterne lenker
---------------

* Hudson Mountains. *Global Volcanism Program*. Smithsonian Institution. (engelsk)

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
**Agenturhandel** er handel for egen regning og risiko som næringsforetak driver med varer fra en eller flere leverandører. Ordet agentur signaliserer at handelen skjer for å fremme omsetning av leverandørenes produkter. Kundene handler da med agenturhandlerens foretak som juridisk sett er kundenes leverandør. Hvilke retts- eller avtalebetingelser som gjelder mellom agenturhandleren og hans leverandører har ikke primær interesse for kundene bortsett fra tilfeller der disse kan ha interesse av å gjøre en bestilling direkte på grunn av pris eller andre hensyn.

Agenturprodukter
----------------

De produktene en agenturhandler tilbyr presenteres vanligvis som produkter i hans eget leveringstilbud. Det er de også juridisk sett. Salget kan skje fra butikk eller lager og også i kombinasjon med reklameaktiviteter eller annet salgsarbeid. Kundens rett til å gå utenom og gjøre bestilling hos hans leverandører kan være avtaleregulert mellom agenturhandleren og hans leverandører. Vanligvis vil verken agenturhandleren eller hans leverandører være interessert i å tilby direktekjøp fordi det er mer kostnadskrevende for dem.

Agenturforretninger
-------------------

Ordet agenturforretning er sammensatt av ordene agent og forretning. En agent har en funksjon som er eller ligner på detaljhandel, men agenturbetegnelsen angir at det er snakk om produkter som ikke selges fritt utenom avtale med den som arbeider som agent. Grunnen er at han har påtatt seg å virke for omsetning av agenturproduktene og har den løpende kostnaden som det medfører.

Distriktsforhandlere
--------------------

Ordet distriktsforhandler dekker det som kalles detaljist eller som er brukerrettet engroshandel. Distriktsforhandlere arbeider med mange typer produkter og er ikke alltid avhengig av presise avtaleforhold med sine leverandører. De står ofte mer fritt med hensyn til valg av leverandør på grunn av markedssituasjonen. Ordet distriktsforhandler brukes også som et generelt navn på både agenturhandel, detaljhandel og brukerrettet engroshandel.

Agenturloven
------------

Agenturloven gjelder spesielle arbeidsformer der salgsagenter eller handelsreisende gjør avtaler for en forretningsforbindelse eller arbeidsgiver.

Se også
-------

* Bedriftsmarked
* Distriktsforhandler
* Handelsagent
* Handelsmann
* Næringsvirksomhet
* Salgsagent

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** GND
 |
**Anders Erik Ingvar Gerdmar** (født 26. april 1954 i Vetlanda) er en svensk teolog.

Anders Gerdmar studerte teologi ved Lunds universitet der han var ferdig i 1980 og ble deretter ordinert til prest for Växjö stift. Han virket som prest fram til 1986. Som prest kom han i kontakt med den karismatiske bevegelsen, og under et besøk til England var han med i et karismatisk fellesskap og ble kjent med forkynneren Colin Urquhart. Denne tiden ble avgjørende for ham og han forlot prestestillingen og søkte seg til Livets Ord.

Ulf Ekman fikk ham til å vende tilbake til akademia, og han ble tatt opp som doktorand ved Uppsala universitet i 1998 og disputerte i 2001 med avhandlingen *Rethinking the Judaism-Hellenism Dichotomy. A Historiographical Case Study of Second Peter and Jude*. Gerdmar ble dosent ved Uppsala universitet i 2009.

Sammen med Kari Syreeni har han skrevet en metodebok i nytestamentlig eksegese som blir brukt ved flere teologiske institusjoner.[] Han har også skrevet boken *Roots of theological antisemitism* (2009).

Fra 1994 til 2014 jobbet Gerdmar ved Livets Ord University (senere Livets Ord Theological Seminary) og fra 2014 har han vært rektor for Skandinavisk teologisk högskola som han grunnla.

Han er også representert med oversettelse og melodi til to nummer i *Norsk salmebok 2013*.

Bibliografi (i utvalg)
----------------------

* *Rethinking the Judaism-Hellenism Dichotomy. A Historiographical Case Study of Second Peter and Jude*, bind 36 i Coniectanea Biblica: New Testament Series. Stockholm: Almqvist & Wiksell International 2001.
* *Vägar till Nya Testamentet. Tekniker, metoder och verktyg för nytestamentlig exegetik* (med Kari Syreeni), Lund: Studentlitteratur 2006
* *Roots of Theological Antisemitism. German Biblical Interpretation and the Jews, from Herder and Semler to Kittel and Bultmann*, red. Ed Hava Tirosh-Samuelson och Giuseppe Veltri, Leiden, Boston: Brill 2009.

Referanser
----------

1. ↑   LIBRIS, libris.kb.se, utgitt 15. oktober 2012, besøkt 24. august 2018[Hentet fra Wikidata]
2. ↑   BnFs generelle katalog, catalogue.bnf.fr, besøkt 26. mars 2017[Hentet fra Wikidata]
3. ↑  *Sveriges befolkning 1970*: Gerdmar, Anders Erik Ingvar
4. 1 2  Bitte Assarmo: "Han vill förena det akademiska och det karismatiska livet", *Världen idag* 28. april 2014.
5. ↑

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC
 |
**Anders Fredriksen** (født 17. februar 1981 i Fredrikstad) er en norsk tidligere profesjonell ishockeyspiller, som har b.l.a spilt for Lørenskog Ishockeyklubb i GET-Ligaen.
Han la opp som aktiv i 2011 i en alder av 30 år, for å satse fullt på studiene.

Sverige
-------

Han flyttet til Sverige som 17 år gammel, og begynte å spille for Frölunda HC i den svenske junior ligaen, J20 SuperElit. Etter å ha 42 poeng på 39 kamper i løpet av 1999-2000-sesongen, signerte han med Tingsryd i Hockeyallsvenskan. 2001 ble det annonsert at Fredriksen ville forlate Tingsryd til fordel for Skellefteå.

Vålerenga
---------

Før 2003-04-sesongen, bestemte Fredriksen til å flytte tilbake til Norge og spille for Vålerenga Ishockey. Etter å ha tre strake 40 + poeng sesongene, hadde han 58 poeng på 45 kamper i 2009-10 GET-Ligaen sesongen, og endte på sjetteplass i punktet statistikken.

Landslaget
----------

Fredriksen spilte for det norske landslaget i løpet av 2000 og 2001. Etter 9 år fravær, ble han valgt for 2010 norske landslaget. Han har også spilt på det norske juniorlaget.

Referanser
----------

1. 1 2   Elite Prospects, Eliteprospects.com spiller-ID 1144, besøkt 21. august 2021[Hentet fra Wikidata]

Eksterne lenker
---------------

* (en) Anders Fredriksen – Eurohockey.com Rediger på Wikidata

* (en) Anders Fredriksen – Eliteprospects.com Rediger på Wikidata
F&Ms første styreleder - senere president James Buchanan.
**Franklin & Marshall College** er et privat, ikke-religiøst universitet i Lancaster i delstaten Pennsylvania i USA. Det ble grunnlagt i 1787 og har nesten 2300 studenter.

Det er et typisk *liberal arts*-universitet med fagkrets innen humanistiske, samfunnsvitenskapelige og klassisk naturvitenskapelige fag, samt medisin. Skolepengene (2006) er på US$ 34 450, og høyeste gradstildeling ved F&M er Bachelor.

Historie
--------

Franklin College ble grunnlagt 6. juni 1787 av fire tyske lutherske prester, for å assimilere den tyske befolkningen i Pennsylvania akademisk. Det var det første tospråklige universitet i USA. Navnet skriver seg fra donasjonen på 200 dollar som Benjamin Franklin ga colleget. Det første styret inkluderte fem personer som hadde undertegnet den amerikanske uavhengighetserklæringen.

Marshall College åpnet i 1836 i Mercersburg (Pennsylvania) med tyske lærekrefter, oppkalt etter USAs fjerde høyesterettsjustitiarius John Marshall. Det vant raskt sterk anerkjennelse, og i 1849 kom en sammenslåing til debatt. Etter tre år ble Franklin & Marshall College grunnlagt i Fulton Hall i Lancaster.

Første styreleder var James Buchanan, fire år før han ble USAs 15. president. I 1863 nærmet Sørstatshæren seg fra sør, og studentene måtte avbryte semesteret og stoppe fremrykkingen. Under slaget ved Gettysburg 1.-3. juli dro rektor og tjue studenter til slagstedet som sanitetssoldater.

På 100-årsdagen i 1887 hadde universitetet passert 100 studenter.

Rangeringer
-----------

*U.S. News & World Report* rangerte Franklin & Marshall College som nummer 37 blant liberal arts-collegene i USA i 2015, *Forbes* plasserte det på 58.-plass blant alle colleger i USA, mens *Washington Monthly* rangerte det som nr. 102 av amerikanske liberal arts-colleger i 2014.

Franklin & Marshall College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

Referanser
----------

1. 1 2   *Integrated Postsecondary Education Data System*, Wikidata Q6042926,
2. ↑  Franklin & Marshall College Arkivert 11. juli 2011 hos Wayback Machine. - U.S. News & World Report
3. ↑  America's Top Colleges - Forbes
4. ↑  2014 Liberal Arts College Rankings Arkivert 29. juni 2015 hos Wayback Machine. - Washington Monthly
5. ↑  World University Rankings 2014-15 - THE World University Rankings
6. ↑  QS World University Rankings® 2014/15 - QS Top Universities
7. ↑  Academic Ranking of World Universities 2014 Arkivert 19. januar 2015 hos Wayback Machine. - Academic Ranking of World Universities

Eksterne lenker
---------------

* (en) Offisielt nettsted Rediger på Wikidata

* (en) Franklin & Marshall College – kategori av bilder, video eller lyd på Commons Rediger på Wikidata
* F&Ms historie

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** SUDOC **·** GeoNames
 |
| Medaljeoversikt |
| --- |
| Konkurrerte for Russlands flagg Russland |
| Langrenn |
| Paralympics |
| Sølv | 2014 Russlands flagg Sotsji | Langrenn, 10 km fri |
| Bronse | 2010 Canadas flagg Vancouver | Langrenn, 20 km fri |
| Para-VM |
| Gull | 2013 Sveriges flagg Sollefteå |  Langrenn, 20 km  |
| Gull | 2011 Russlands flagg Khanty-Mansijsk |  Langrenn, 10 km  |
| Bronse | 2011 Russlands flagg Khanty-Mansijsk |  Langrenn, sprint  |

**Vladimir Kononov** (født 16. februar 1972) er en russisk funksjonshemmet langrennsløper. Han konkurrerer i klassen for stående, og ble verdensmester på 10 km i 2011 og 20 km i 2013.

Han er gift og har to barn.

Karriere
--------

Ved Paralympiske vinterleker 2010 i Vancouver fikk han bronse i 20 km langrenn, fri teknikk. Han deltok også på sprinten, der han kom på 12.-plass, og 10 km klassisk, der hun kom på 13.-plass. 

Kononov deltok ved VM i skiskyting og langrenn for funksjonshemmede 2011 i Khanty-Mansiysk, der han vant 10 km og kom på 3.-plass på sprinten. Han stilte også til start på 20 km, men fullførte ikke løpet. Ved neste VM, VM i skiskyting og langrenn for funksjonshemmede 2013 i Sellefteå, vant han 20 km. På 10 km kom han på 12.-plass, og på sprinten kom han på 17.-plass. 

Han representerte Russland i langrenn under Paralympiske vinterleker 2014 i Sotsji. Der kom han på 2.-plass på 10 km fri teknikk, bak sin landsmann Aleksandr Pronkov. På sprinten (1 km) kom han på 6.-plass, og på 20 km kom han på 8.-plass.

Eksterne lenker
---------------

* Profil hos Paralympics 2014 Arkivert 21. mars 2014 hos Wayback Machine.
**Berezan** (ukrainsk: Березань; gammelgresk Borysthenes; tidligere tyrkisk *Pirezin*) er ei øy i Svartehavet ved inngangen til Dnipro–Buh-limanen i Otsjakiv rajon i Mykolajiv oblast i Ukraina. Øya er omkring 900 meter lang og 320 meter bred. Den er skilt fra fastlandet av et to km bredt sund. 

Berezan var en av de tidligste greske koloniene i det nordlige Svartehavet. Øya ble først bosatt omkring midten av 600-tallet f.Kr. I middelalderen var øya særdeles strategisk viktig siden en kan kontrollere munningen av Dnepr derfra. I perioden under Kievriket var det en viktig handelsstasjon her og det var her væringene først kom i kontakt med grekerne. Øya er kjent for runesteinen kalt Berezansteinen. Kievriket og Østromerriket kjempet om kontrollen over estuaret. 

Zaporosjekosakker fornyet fortet på Berezan under deres strid mot krimtatarene og Det osmanske rike på 1500- og 1600-tallet. Etter at nærliggende Otsjakov falt til russerne ble øya sammen med resten av Ny-Russland innlemmet i Det russiske rike.

Den greske kolonien og den tilhørende nekropolisen har periodevis blitt utgravd siden 1800-tallet.

Eksterne lenker
---------------

* (en) Berezan Island – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
*«Kalmukkisk» kan også referere til kalmukker og Kalmykia.*

**Kalmukkisk** er et mongolsk språk som snakkes av rundt en halv million mennesker i Kalmykia (Russland), vestlige Kina og vestlige Mongolia. Det er omtrent 160 000 kalmukkisktalende i hvert land.

Kalmukkisk tilhører den kalmukkisk-oiratiske undergruppa av østmongolske språk, og har noen fellestrekk med uigurisk og uralske språk. Dette kommer av kalmukkisks opphav som fellesspråk for oiratene, et forbund av fire kalmukkiske stammer som trakk til seg noen ugriske og tyrkiske stammer under sin utvidelse vestover.

Den litterære tradisjonen i kalmukkisk strekker seg tilbake til det 11. århundre, da det uiguriske alfabetet ble brukt. Det offisielle kalmukkiske alfabetet, kalt todo-bitsjig (*klarskrift*) ble lagd i det 16. århundret av en kalmukkisk buddhistisk munk ved navn Zaja Pandit. I 1924 ble dette alfabetet erstatta av det kyrilliske, som igjen ble erstatta av det latinske alfabetet i 1930. Det latinske alfabetet ble deretter erstatta med det kyrilliske alfabetet igjen i 1938.

Kalmukkene led i sovjetperioden, og halvparten av alle kalmukkisktalende døde den russiske borgerkrigen. Stalins etniske rensninger førte også til en markant nedgang i den kalmukkiske befolkninga. Inntil nylig var den kalmukkiske befolkninga i Russland på lavere nivåer enn den var i 1913. Russisk ble gjort til hovedspråket i Kalmykia, og i 1963 ble den siste kalmukkiskspråklige klassen stengt, og russisk ble det eneste utdanningsspråket for kalmukkiske barn.

Som et resultat av denne politikken er det mange kalmukker som ikke snakker sitt eget språk. Kalmukkiske språkforskere jobber sammen med den kalmukkiske regjeringa med å endre denne situasjonen, og i 1993 ble utdanningstilbudet på kalmukkisk gjenoppretta.

Referanser
----------

1. ↑  Ethnologues tall fra 1993

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** LCCN **·** UNESCO lang
 |
***Achille in Sciro*** er en opera seria av komponisten Domenico Sarro. Operaen benytter en italiensk libretto av Pietro Metastasio. Den ble bestilt for åpningen av Teatro di San Carlo av Karl III av Spania, også kjent som Karl VII av Napoli. Verket ble uroppført på teateret 4. november 1737, navnedagen til Karl og er basert på historien om Akilles fra Skyros.

Operaen ble ikke oppført i periode på 250 inntil Festival della Valle d'Itria i 2007. Det ble gjort opptak av forestillingen som er utgitt på CD av Dynamic Records i 2008.

Ensemblet var som følger:

* Akilles: Gabriella Martellacci
* Lycomedes: Marcello Nardis
* Teagene: Massimiliano Arizzi
* Deidamia: Maria Laura Martorana
* Ulysses: Francisco Ruben Brito
* Nearco: Eufemia Tufano
* Arcade: Dolores Carlucci
* Orchestra Internazionale d’Italia
* Bratislava Chamber Choir
* Dirigent: Federico Maria Sardelli
* Kunstnerisk leder: Davide Livermore

Referanser
----------

1. ↑  Chris Mullins. «Domenico Sarro: Achille in Sciro». *Opera Today*.
**Samband** er kommunikasjon, og beskriver kommunikasjonsnettverket i en organisasjon. Brukerne kan være enkeltpersoner eller avdelinger. Både helsevesenet, brannvesenet, politiet og Forsvaret bruker dette begrepet. 

Samband benyttes dels av brukerne direkte, f.eks. ved telefonsamtaler, eller ved at meldinger m.m. leveres til et sambandskontor som forestår overføringen til adressatene. Det skjer ved hjelp av sambandsmidler, dvs. materiell eller personell som benyttes for overføringen. Sambandsmidler kan være radio, telefon og annet linjeutstyr, ordonnans, signalflagg eller lys.

Forsvaret
---------

Forsvaret har til rådighet flere systemer for overføring og behandling av informasjon både til operative og administrative formål. Disse systemer kalles Forsvarets sambands- og informasjonssystemer. Stasjonære sambandssystemer omfatter bl.a. Forsvarets digitale nett, meldingssystemer, radiosystemer, kryptografi og faksimile. Militær sambandstjeneste omfatter all virksomhet knyttet til opprettelse og drift av samband mellom militære avdelinger og med sivile organer, også chiffer-(krypto-)tjeneste.

Historisk har man brukt flagg og musikkinstrumenter for signalering. Dette er videreført i militærmusikken. 

**Se også:**

* Sambandsbataljonen
* Multirolleradio
* TADKOM

Helsevesen
----------

Helsevesenet har basert seg på radiosamband siden 60 tallet. Helseradioene erstattes nå av det nye nødnettet som er ferdig utbygget i 2015.

Referanser
----------

1. ↑
2. ↑

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Vinn på minuttet*** er et norsk gameshow som gikk på TV 2 fra 2011 til 2014. Programleder var Carsten Skjelbreid.

Spillet gikk ut på at en deltager skulle utføre oppgaver med stigende vanskelighetsgrad. Deltageren hadde ett minutt på å løse hver av disse praktiske utfordringene. Klarte deltakeren alle de ti oppgavene vant vedkommende én million kroner. Deltakeren hadde tre "liv". Tapte han en oppgave mistet han et liv, og så lenge deltakeren hadde flere liv igjen fikk han et nytt forsøk. Undervegs var det to «sikringer». Den første var på 50 000 kroner. Klarte deltakeren å oppnå dette trinnet var han sikret denne pengepremien uansett hvordan det gikk videre i spillet. Deltakeren kunne avbryte spillet og ta med seg de opptjente pengene før en ny oppgave ble presentert. De ulike oppgavene som deltakeren skulle opp i ble presentert og demonstrert av en datamaskin.

Det var Rubicon TV som produserte programmet for TV 2, og produsent var Stein Johnsen.

Konseptet finnes også på svensk.

Referanser
----------

Eksterne lenker
---------------

* (en) *Vinn på minuttet* på Internet Movie Database Rediger på Wikidata
**Banjara** er ei forholdsvis stor mynde som opprinnelig regnes for å komme fra Rajasthandistriktet i India. Den har et meget særpreget bjeff.

Opprinnelse og alder
--------------------

Rasen har navn etter et stammefolk med samme beskrivelse, banjarene. Noen mener at denne mynden og Vaghari er varieteter av samme hund, men det vet man ikke særlig mye om. Sistnevnte er uansett mye mindre, så i såfall må de være snakk om varieteter med svært ulik utvikling over mange år.

Utseende, anatomi og fysikk
---------------------------

Banjara sies å ligne mye på saluki, noe som nok må tilskrives den fjærhårende pelsen på ørene, nederst på beina og på halen. Pelsen er kort og skal være sort, nærmest blåsort, med islag av grå eller brune striper. Den er kraftig bygget og har et mer kvadratisk snuteparti enn saluki. Rasen skal dessuten ha et meget særpreget bjeff, som ligner mer på et drønn.

Banjara blir normalt mellom 64-74 cm i mankehøyde og veier ca. 23-30 kg, avhengig av om det er ei tispe eller en hannhund.

Bruksområde
-----------

Denne hunden er en utpreget jakthund som først og fremst benyttes til hetsjakt på småvilt og mindre hjortedyr, men den skal også være en meget god vakthund. Som familiehund vet man lite om dens egenskaper, men ut i fra de beskrivelser som finnes kan man anta at den ikke passer for andre enn spesielt interesserte.

Lynne og væremåte
-----------------

Rasen er svært aktiv og en dyktig vakthund sies det. Lojal og tillitsfull mot familie og de den kjenner godt, men skeptisk og vaktsom overfor fremmede.

Annet
-----

Rasen skal være meget nøysom i kosten.

  


| * v
* d
* r
Mynder |
| --- |
| Afghansk mynde **·** Azawakh **·** Bakhmull **·** Banjara **·** Borzoi **·** Chippiparai **·** Chortaj **·** Greyhound **·** Irsk ulvehund **·** Italiensk mynde **·** Kaikadi **·** Kanni **·** Kaukasisk mynde **·** Khalag tazi **·** Kirgisisk mynde **·** Mudhol **·** Pashmi **·** Polsk mynde **·** Rajapalayamhund **·** Rampurhund **·** Saluki **·** Silkemynde **·** Sindh **·** Skotsk hjortehund **·** Sloughi **·** Spansk galgo **·** Søritaliensk mynde **·** Tazi **·** Ungarsk mynde **·** Vagharihund **·** Whippet **·** Windsprite **·** Xigou |  |
Innsiden av Bank of England på midten av 1800-tallet.
**Bank of England** er Storbritannias sentralbank. Den ligger i Threadneedle Street i City of London, og kalles ofte *The Old Lady of Threadneedle Street* eller bare *The Old Lady*. Den ble grunnlagt i 1694 av skotten William Paterson for å fungere som regjeringens bank. 

Banken utfører en sentralbanks normale funksjoner, det vil si stabilisering av prisnivået, å yte støtte til regjeringens økonomiske politikk, å stabilisere vekslingskursen for britiske pund og å kontrollere gullreserven og statlige aksjeposter. Den styres under Bank of England–loven av 1998, som erstattet tidligere lover om sentralbanken. I og med denne nye loven mistet den ansvaret for regulering av og kontroll med landets banker, som ble overført til Financial Services Authority.

Bank of England har monopol på å utstede sedler i England og Wales. I Nord-Irland og Skottland har enkelte private banker konsesjon til å utstede sedler, men disse må garanteres med tilsvarende innskudd i Bank of England. 

Undergrunnsstasjonen Bank er oppkalt etter banken, og har en inngang som er bygget inn i banken. 

Siden Storbritannia er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Storbritannia og i EU.

Bygningen er fredet (*grade I*).

Eksterne lenker
---------------

* (en) Offisielt nettsted Rediger på Wikidata

* (en) Bank of England – kategori av bilder, video eller lyd på Commons Rediger på Wikidata

| * v
* d
* r
Det europeiske system av sentralbanker |
| --- |
| 
Den europeiske sentralbank **·**
Belgias nasjonalbank **·**
Bulgarias nasjonalbank **·**
Danmarks Nationalbank **·**
Estlands bank **·**
Finlands Bank **·**
Banque de France **·**
Den greske sentralbanken **·**
Irlands sentralbank **·**
Italias bank **·**
Kypros’ sentralbank **·**
Latvias bank **·**
Litauens bank **·**
Luxembourgs sentralbank **·**
Maltas sentralbank **·**
Nederlands bank **·**
Polens nasjonalbank **·**
Portugals bank **·**
Romanias nasjonalbank **·**
Slovakias nasjonalbank **·**
Slovenias bank **·**
Spanias bank **·**
Bank of England **·**
Sveriges Riksbank **·**
Tsjekkias nasjonalbank **·**
Deutsche Bundesbank **·**
Ungarns sentralbank **·**
Østerrikes nasjonalbank
 |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BBC Things
 |
Musée Marmottan Monet
**Musée Marmottan Monet** ligger i 2, rue Louis Boilly i XVIe arrondissement i Paris. Det inneholder en samling av over 300 verker fra impresjonismen og tiden etter, i hovedsak av Claude Monet. De øvrige kunstnerne som er godt representert er: Berthe Morisot, Edgar Degas, Édouard Manet, Alfred Sisley, Camille Pissarro, Paul Gauguin, Paul Signac og Pierre-Auguste Renoir. 

I tillegg finnes Wildenstein Collection av illuminerte manuskripter og Jules og Paul Marmottans samling av Bilder og kunsthåndverk, inklusive møbler fra Napoleontiden, samt spanske og flamske arbeider fra tidligere perioder. Museet arrangerer også spesialutstillinger med temaer fra samme epoke. Fra høst 2011 til medio februar 2012 vises Henri Edmond Cross med flere.

Nærmeste métro stasjon: La Muette som ligger noen kvartaler unna.

Historie
--------

Stedet var opprinnelig en jakthytte for hertugen av Valmy beliggende i utkanten av Boulogneskogen. Det ble kjøpt av Jules Marmottan i 1882 og senere overtatt av sønnen Paul, som flyttet inn, og utvidet farens samling av Napoleana. Stedet med innhold ble testamentert til Académie des Beaux-Arts. Akademiet åpnet stedet for publikum i 1934 under navnet Musée Marmottan i 1934.

To store donasjoner fikk stedet til å endre karakter fra Napoleontidspreg: I 1957 donerte Victorine Donop de Monchy en betydelig samling arbeider av impresjonistiske arbeider. Disse var samlet av hannes far doktor Georges de Bellio, som var legen til Manet, Monet, Pissaro, Sisley og Renoir, og både beundrer og samler av deres kunst. Etter at en sønn av Monet hadde bidradd med sin samling av farens arbeider, ble museet i besittelse av verdens største samling av Monet-bilder.

Jacque Carlu, som var kurator for museet, fikk bygget et spesielt rom som gir besøkende mulighet for å følge utviklingen i Monets arbeider, både på avstand og nært opptil. Inspirasjonen var de store vannliljebildene i Musée de l'Orangerie. Ett av de mest kjente bildene, *(Impression, Soleil Levant)* (Inntrykk, solnedgang) ble ranet fra museet i 1985, gjenfunnet fem år senere, og på plass i den permanente samlingen igjen fra 1991.

Se også
-------

* Liste over museer i Paris

Referanser
----------

1. ↑  Dette er verdens største samling av hans arbeider, selv om Orangeriet inneholder de største lerretene.
2. ↑  "Jules and Paul Marmottan" Arkivert 16. desember 2009 hos Wayback Machine. Musée Marmottan. Retrieved 20 February 2010.

Eksterne lenker
---------------

* (en) Offisielt nettsted Rediger på Wikidata

* (en) Musée Marmottan Monet – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NKC **·** ICCU **·** BNE **·** CiNii **·** GeoNames
 |
1947 Prince Tama
**Prince Motor Company (PMC)** var en japansk bilfabrikant fra 1952 inntil de ble slått sammen med Nissan i 1966. Prince startet som Tachikawa Aircraft Company, kjent for å produsere den berømte Zero-jageren under andre verdenskrig. Etter krigen gikk de inn i andre bransjer, og blant annet produserte de en elektrisk bil, kalt Tama, fra 1952. Selskapet endret navnet sitt til Prince i 1955 for å hedre den japanske keiseren, kronprins Hirohito.

Prince produserte esklusive biler. Blant de mest kjente er Skyline og Gloria, som begge ble tatt opp i Nissans modellprogram etter sammenslåingen. Prince-organisasjonen ble bevart innenfor Nissan-systemet, men merket forsvant.

I Norge er Datsun/PMC Registeret en forening for Datsun og Prince Motor Company-entusiaster.

Modeller
--------

* Prince Tama (elektrisk bil og lastebil)
* Prince Skyline
* Prince Gloria
* Prince R380
* Prince Miler T430/T431/T440/T442 (pickup)
* Prince Homer (lastebil)
* Prince Clipper (lastebil)

Eksterne lenker
---------------

* Datsun/PMC Registeret – Norsk forening for Datsun og PMC-entusiaster

|  |  |
| --- | --- |
| Oppslagsverk/autoritetsdata | VIAF **·** NDL
 |
**Bank Julius Bär & Co. AG** er en tradisjonsrik privatbank i Zürich i Sveits, grunnlagt av bankieren Julius Bär i 1890. Banken tilbyr formuesforvaltning for velstående kunder, og er den nest største i sitt slag i Sveits.

Banken har i tillegg til hovedkontoret i Zürich også kontorer i Basel, Dubai, Frankfurt am Main, Genève, Grand Cayman, Guernsey, Lausanne, Lugano, London, Los Angeles, Luxembourg, Luzern, Milano, New York City, Stuttgart, Wien og Zug.

I september 2005 overtok bankhuset de tidligere privatbankene *Ferrier Lullin & Cie SA*, *Ehinger & Armand von Ernst AG*, *Banco di Lugano* (før 1990 kjent som *Banco di Roma per la Svizzera*) og forvaltningshuset *GAM*.

Bankhuset ledes av Johannes de Gier.

Eksterne lenker
---------------

* Offisielt nettsted Rediger på Wikidata

* (en) Bank Julius Bär – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC **·** HDS
 |